Setu me é teurel ur sell dar plant e-ser gober prenadennoù.  Mes da gentañ penn, e-raok krapout get mam belo, e spurmantan relegoù ur valafenn àr ar gouiltron; he lakaat a ran en ur gognell; klask a rin teurel ur sell dezhi diwezhatoch, da ouiet e anv !  Askol zo, ne gomzin ket anezhe hiniv. Un tamm pelloch, hañval-mat doch melchon, setu luzern lupulin (melchon-lann e levr Thierry Châtel); mes nint ket melchon fasipl, o frouezh zo disheñvel; er gener  Medicago (les luzernes) emañ. Boketoù bihanik-tra, melen, ha frouezh evel lounezhi bihan. Frouezh al luzern a zo tout e stumm spiralennek kalz-pe-bihan, mes amañ ar spiralennoù ne raont ket seulamant un dro a-bezh !  Un tamm pelloch, setu ul luzernenn arall edan ur bod. Aes eo da ziforch get he del a zo un tarch limestra àrne. Luzern an Arabi eo (Medicago arabica); ha kavet e vezont en Arabi ? Nem eus ket klasket gouiet, marse a-walch. Atav o frouezh a zo gwir frouezh luzern, spiralennoù hag a ra  div, teir zro, pikoù àrne. Kavet e vez stank dre ar vro.  Seurtoù luzern arall a gaver dre-mañ mes hiziv nem eus ket forzh a amzer da gomz anezhe.  A-du-rall, setu, pelloch, ur blantenn Epilobium lanceolatum; ar pezh a gavan brav gete emañ o boketoù eo, rak da gentañ penn int gwenn-kann, evel ar gwerchted, ha goude-se e taont roz, ne lârin ket evel ar peched... kentoch, lakaomp... evel tammigoù Jezusoù e sukr !  Dre zichañs nem eus ket kavet skeudenn jaojapl ebet anezhe àr Internet.    A mam belo e welan, erfin, un dra souezhus a-walch: un tamm gwezenn-palm é tisoch ag ar riblenn. Mechal penaos eo daet aze ? Rekis vo din monet dober ur gwel dezhi a dostoch e-raok ma anavo ar pezh en deus anavet Loeiz an Chwezekvet...